LIETUVOS RESPUBLIKOS TEISINGUMO MINISTRAS

Į S A K Y M A S

DĖL TEISINGUMO MINISTRO 2001 M. GRUODŽIO 13 D. ĮSAKYMO NR. 267 „DĖL TEISINGUMO MINISTERIJOS DARBO REGLAMENTO PATVIRTINIMO“ PAKEITIMO

2005 m. spalio 21 d. Nr. 1R-336

Vilnius

Pakeičiu Lietuvos Respublikos teisingumo ministerijos darbo reglamentą, patvirtintą Lietuvos Respublikos teisingumo ministro 2001 m. gruodžio 13 d. įsakymu Nr. 267 „Dėl Teisingumo ministerijos darbo reglamento patvirtinimo“ (teisingumo ministro 2003 m. lapkričio 13 d. įsakymo Nr. 271 redakcija; Žin., 2003, Nr. 109-4893):

1. Išdėstau 241 punktą taip:

„241. Ministro politinio (asmeninio) pasitikėjimo valstybės tarnautojų, ministerijos valstybės sekretoriaus, ministerijos sekretoriaus, kitų ministerijos valstybės tarnautojų ir darbuotojų, Teisingumo ministerijos reguliavimo srities įstaigų vadovų išvykimas į tarnybines komandiruotes Lietuvos Respublikos teritorijoje ir į užsienį organizuojamas Tarnybinių komandiruočių išlaidų apmokėjimo biudžetinėse įstaigose taisyklių, patvirtintų Lietuvos Respublikos Vyriausybės 2004 m. balandžio 29 d. nutarimu Nr. 526 (Žin., 2004, Nr. 74-2555), nustatyta tvarka.“

2. Papildau 242 punktą šia antrąja pastraipa:

„Ministerijos padalinių vadovų bei ministerijos valstybės tarnautojų ir darbuotojų, taip pat Teisingumo ministerijos reguliavimo srities institucijų vadovų tarnybinės komandiruotės į užsienį turi būti suderintos su ministerijos Tarptautinės teisės departamentu.“

TEISINGUMO MINISTRAS	GINTAUTAS BUŽINSKAS